124 
Antal Exemplarer, at man kan opfatte den individuelle Variation 
og tage den med op i Artens Charakteristik og tillige tage til- 
børligt Hensyn til de Forandringer, som Alder og Udvikling fåre 
med sig, hvilke Forandringer kunne være saa store, at Ungerne, 
naar man holder sig strængt til Charaktererne, stundom maae 
såges i een, de Voxne i en anden Slægt eller Underslægt. Et 
saadant Materiale kan kun skaffes tilveie ved planmæssig Efter- 
forskning i Artens Hjem; i en saa stor Mængde af Individer, 
i forskjellig Alder, hvori det nu i Reglen er nådvendigt at have 
Arten repræsenteret, ville de nye og selvfålgelig sjeldnere Former, 
som komme frem i Museerne ved slige Revisionsarbeider, ikke 
let træde op, og uden denne Forudsætning er Opstillingen af nye 
Arter, hvis Gjenkjendelse kunde være forbunden med een eller 
anden Mislighed eller Vanskelighed, hidrårende fra det til Grund 
for Originalbeskrivelsen liggende Materiales Ufuldstændighed, i 
Reglen en saa tvivlsom Fortjeneste, at man hellere maa overlade 
til Fremtiden ad andre og sikkrere Veje at skaffe disse forsåmte 
Arter Borgerret i Systemet, selv om det for nogles Vedkommende 
skal vare længe inden det skeer. Kun for enkelte (4) Arters 
Vedkommende agter jeg, af forskjellige Grunde, som ville blive 
antydede i det Fålgende, at gjåre en Undtagelse fra det her be- 
rørle Princip, uagtet jeg erkjender, at det til dem foreliggende 
Materiale ikke er saa stort som ønskeligt vilde være. 
En bedre Tjeneste haaber jeg imidlertid at kunne gjåre 
denne Green af Aktinologien ved at offentliggjåre en Række kri- 
tiske Bemærkninger, der snart ville dreie sig om Begrændsningen af 
forskjellige Slægter, snart om nogle Arters Henfårelse ti) uret 
Slægt eller om andres Mangel paa Ret til at træde op som egne 
Arter, hvortil jeg endnu fåier Beskrivelser af nogle Arter, der 
hidtil egenlig kun have været kjendte af Navn, men dog ikke 
kunne kaldes nye i strængeste Forstand, da de vel have været 
antydede af Andre, men paa en aldeles utilstrækkelig Maade. 
